b'\n_START_ARTICLE_\nMidtown\n_START_PARAGRAPH_\nMidtown er et stort omr\xc3\xa5de p\xc3\xa5 Manhattan i New York. Det kommercielle kerneomr\xc3\xa5de regnes normalt som afgr\xc3\xa6nset af 40th Street i syd og 59th Street mod Central Park i nord, og af 3rd Avenue i \xc3\xb8st og 9th Avenue i vest. Mange regner ogs\xc3\xa5 hele omr\xc3\xa5det mellem floderne East River og Hudson River p\xc3\xa5 begge sider af Manhattan, fra 30th Street og op til Central Park, som Midtown._NEWLINE_Midtown er det travleste enkeltst\xc3\xa5ende kommercielle omr\xc3\xa5de i USA, med st\xc3\xb8rstedelen af New Yorks skyskrabere indenfor sine gr\xc3\xa6nser. Mere end tre millioner mennesker arbejder dagligt i Midtown, og omr\xc3\xa5der som 5th Avenue og Times Square har et betydeligt antal erhvervslejem\xc3\xa5l.'